מערכת בקרה פועלת היא תנאי הכרחי לביצוע הסמכה כמעט בכל פרויקט ובאמצעותה מאמתים את תוצאות הבדיקות ומשווים את תוצאותיהן למדדים חיצוניים ככל שהם קיימים. בשלב הבדיקה האינטגרטיבית נבחנים בין היתר גם יכולות השליטה, התצוגה וממשק המשתמש של מערכת הבקרה.
הסמכה חוזרת.
בדיקת הסמכה חוזרת תתבצע ככל שהתגלו אי התאמות בבדיקות הראשוניות.
בדיקת הביצועים האינטגרטיבית של מערכות היא מורכבת אך חשובה ביותר למבנה ולמשתמשיו. אישור הביצועים באמצעות תהליך הסמכה על ידי הגורם המסמיך מספק למזמין מבנה הפועל טוב יותר בסביבה התואמת את צורכי המשתמש.
הסמכה של המתקן, מערכותיו והציוד המותקן בו, סוקרת את פעולת המתקן ומעלה סוגיות ככל שהן אינן תואמות את התכנון ודרישות ההתקנה. באופן מיטבי הסמכה מעלה את האיכות הכוללת של המבנה, של פעולת מערכותיו ושל יעילותו, ככל שעובר הזמן גם את קיימותו של המבנה.
טריפוליטניה
טריפוליטניה, טריפוליטנה (לטינית: Tripolitania, Tripolitana, מיוונית: Τριπολίτιδα – טריפולטידה), או אזור טריפולי (ערבית: إقليم طرابلس – אקלים טַרָאבֻּלֻס ) היא אחת משלושת האזורים ההיסטוריים של לוב, לצד קירנאיקה ופזאן. האזור כולל את בירת לוב - טריפולי, ואת החלק הצפון-מערבי של המדינה.
גאוגרפיה.
כאזור היסטורי ולא מנהלי, הגדרת גבולותיו עמומה מעט. ברור שהאזור כולל את עיר החוף טריפולי ואת סביבתה, והגדרתו המורחבת תכלול כ־350,000 קמ"ר – כחמישית משטח לוב המודרנית. צפון טריפוליטניה הוא חוף הים התיכון, מצפון מערבה תוניסיה, מדרום מערבה אלג'יריה, מדרומה אזור פזאן, וממזרח – אזור קירנאיקה.
מקור השם.
השם טריפוליטניה/טריפוליטנה הוא לטיני (Tripolitania/Tripolitana), ומקורו ביוונית עתיקה (Τριπολίτιδα) – טריפולטידה. שורש השם בהצמדה "טרי-פוליס" (τρι-πόλις) – "שְׁלוש-הערים", מונח המתייחס לערים הקדומות המרכזיות באזור: אוֹיָה , סַבְּרָתָה ולֶפְּטִיס מָגְנָה. שתי האחרונות נחרבו במהלך שקיעת האימפריה הרומית, וכך נותר השם "טריפולי" על אויה לבדה.
היסטוריה.
תושביה הקדומים של טריפוליטניה היו הברברים. במאה השביעית לפני הספירה החלו פיניקים להתיישב לאורך החוף, ובין המאות השישית והשנייה לפנה"ס האזור אף היה בשלטונה של קרתגו. עם תבוסת קרתגו במלחמה הפונית השנייה הועבר האזור לשליטת ממלכת נומידיה – ספק מדינת חסות ספק פרובינקיה של האימפריה הרומית.
בשנת 146 לפנה"ס, בסיום המלחמה הפונית השלישית, הוקמה פרובינקיה רומית חדשה שכללה אזור זה עם אזור העיר החרבה קרתגו (כיום בתוניסיה). האימפריה הרומית שלטה באזור כחמש מאות שנה, בהן שגשג האזור והתפתח, עד שנת 442 בה נמסרה הפרובינקיה לונדלים במסגרת הסכם שלום להלכה, ולמעשה כניעה. רק במאה השישית עלה בידי האימפריה הרומית-ביזנטית להטיל שוב את עולה על טריפוליטניה.
במאה השביעית נערך מסע כיבוש ערבי-מוסלמי בראשות עוקבה בן נאפע, במסגרתו עברה השליטה בטריפוליטניה לידי בית אומיה. הכיבוש האומיי פתח תקופה כמעט רצופה של שליטה מוסלמית שנמשכת עד ימינו אנו, אך השכנה הצפונית זכתה למשול באזור לתקופות קצרות נוספות: ממלכת סיציליה שלטה באזור שתים עשרה שנה (1146–1158) עד שהובסה בידי האל־מוואחידון, וממלכת איטליה זכתה בטריפוליטניה העות'מאנית בעקבות המלחמה האיטלקית-עות'מאנית (1911–1912) לכשלושים שנה.
לאחר המלחמה האמורה הודיעה איטליה כי תעניק לאזור אוטונומיה, אך למעשה היא שלטה באזור כמושבה בשם טריפוליטניה האיטלקית , שאוחדה ב-1934 עם קירנאיקה האיטלקית ללוב האיטלקית . במהלך מלחמת העולם השנייה הובסו כוחות הציר ומאז הוחזקה המדינה בידי בעלות הברית, כאשר הממלכה המאוחדת ניהלה את חלקה המרכזי של המדינה – טריפוליטניה וקירנאיקה – במשטר צבאי .
האיטלקים ויתרו על תביעתם ללוב ב־1947, אך בעקבות ויכוחים בין בעלות הברית הכריז האו"ם בסוף 1949 על עצמאות ממלכת לוב עד סוף 1951. בכך נעשתה לוב המדינה הראשונה שעצמאותה הוכרזה בדרך זו.
בלוב המודרנית.
דמוגרפיה.
אף על פי ששטחה של טריפוליטניה הוא כחמישית משטחה של לוב, בטריפוליטניה מרוכזים כשני שלישים מאזרחי המדינה. למרות האמור, כחבל ארץ מדברי ברובו המוחלט, גם בטריפוליטניה צפיפות האוכלוסייה היא כעשר נפש לקמ"ר בלבד, ואף אילו הייתה היא מדינה נפרדת הייתה צפיפות אוכלוסייתה מהנמוכות בעולם.
מנהל.
במהלך שתים עשרה השנים הראשונות לקיום ממלכת לוב (1951–1963) חולקה הממלכה על פי האזורים ההיסטוריים, וכך היה האזור לפרובינציית טריפולי (לצד קירנאיקה ופזאן). בראש פרובינציה מרכזית זו עמדו מספר בכירים בממשל ובדיפלומטיה הלוביים:
בהמשך שונתה החלוקה מספר פעמים לאזורים קטנים יותר ויותר: ב-1963 חולקה הפרובינציה לחמש נפות שמרכזיהן בערים טריפולי , רריאן , א-זאוויה , אל-ח'ומס ומיסראתה . ב-1973 נוספה חלוקה לעשרות מחוזות, וב-1983 בוטלה חלוקת הנפות. במהלך עשרות השנים הבאות שונתה החלוקה שש פעמים נוספות.
ג'ואן הריסון (שחיינית)
ג'ואן סינתיה הריסון-בריצקה (באנגלית: Joan Cynthia Harrison-Breetzke; נולדה ב-29 בנובמבר 1935) היא שחיינית דרום אפריקאית בעבר. אלופה אולימפית (הלסינקי 1952) במשחה ל-100 מטר גב ובכך הייתה לשחיינית הראשונה מדרום אפריקה שזכתה במדליית זהב אולימפית.
ביוגרפיה.
הריסון נולדה וגדלה באיסט לונדון, בת להורים ספורטאים, אמא הייתה שחיינית ואביה היה שחקן רוגבי.
באליפות דרום אפריקה בשחייה שנערכה בשנת 1948 היא זכתה בשתי מדליות זהב ב-220 יארד חופשי וב-500 יארד חופשי וקבעה שני שיאי לאומיים חדשים.
במשחקי האימפריה הבריטית שנערכו באוקלנד, ניו זילנד בשנת 1950 היא זכתה בשתי מדליות, זהב וארד. מדליית זהב במשחה ל-440 יארד חופשי בשיא משחקים חדש של 5:26.4 דקות ומדליית כסף במשחה ל-110 יארד חופשי בתוצאה של 1:10.7 דקות.
אלופה אולימפית.
בשחייה באולימפיאדת הלסינקי (1952) זכתה הריסון במדליית זהב במשחה ל-100 מטר גב בתוצאה של 1:14.3 דקות, לפני חירטייה וילימה מהולנד (1:14.5 דקות) וג'ין סטיוארט מניו זילנד (1:15.8 דקות). נוסף לכך, היא סיימה במקום רביעי בשמחה ל-100 מטר חפשי בתוצאה של 1:07.1 דקות תוצאה זהה ליהודית תמש מהונגריה שזכתה במדליית ארד ולג'ודי אלדרסון מארצות הברית שסיימה במקום חמישי, בשלב המוקדמות היא קבעה תוצאה של 1:06.5 דקות ובמקום תשיעי במשחה ל-400 מטר חופשי בתוצאה של 5:23.1 דקות, בשלב המוקדמות היא קבעה תוצאה שלמ 5:21.8 דקות.
במשחקי האימפריה הבריטית וחבר העמים שנערכו בוונקובר, קולומביה הבריטית, קנדה בשנת 1954 היא זכתה ב-4 מדליות, 2 זהב, כסף וארד. מדליות זהב במשחה ל-110 יארד גב בתוצאה של 1:15.2 דקות ובמשחה שליחות 4x110 יארד חופשי, מדליית כסף במשחה שליחות 3x110 יארד מעורב ומדליית ארד במשחה ל-110 יארד חופשי בתוצאה של 1:08.2 דקות.
בשנת 1956 חזרה הריסון להשתתף בתחרויות וזכתה בשני תוארי אליפות דרום אפריקה, אבל החליטה שלא להשתתף באולימפיאדת מלבורן (1956) ולא הגנה על תוארה.
Try (שיר של פינק)
Try (בעברית: לנסות) הוא שיר שהקליטה הזמרת האמריקאית פינק, אותו הוציאה כסינגל השני מתוך אלבומה השישי, The Truth About Love. השיר נכתב והולחן על ידי בוסבי ובן ווסט, והופק על ידי גרג קורסטין. זהו שיר פופ-רוק העוסק בלקיחת סיכונים באהבה, ולא משנה מה ההשלכות.
השיר זכה לביקורות חיוביות מצד מבקרי המוזיקה, שציינו כי זוהי אחת הרצועות הבולטות באלבום. מבחינה מסחרית השיר זכה להצלחה, והגיע לראש המצעד הספרדי, ולעשירייה הפותחת באוסטרליה, אוסטריה, קנדה, גרמניה, איטליה, ניו זילנד, פולין, שווייץ, בריטניה וארצות הברית. הקלים לשיר בוים על ידי פלוריה סיגיסמונדי.
השיר נכלל גם כרצועה ב-Guitar Hero Live.
רקע ופרסום.
פינק אישרה שהיא כותבת מילים ולחנים לאלבום השישי שלה, The Truth About Love, שלא היה ידוע שמו עדיין. האלבום יצא לאור בסופו של דבר בספטמבר 2012. גרסה מוקדמת לסינגל הראשי של האלבום, "Blow Me (One Last Kiss)", הודלפה ברשת ב-1 ביולי 2012, וכתוצאה מכך יצא הסינגל שבוע מוקדם מהמתוכנן. רייצ'ל רקה מהבוסטון גלוב ציינה כי Try, הסינגל השני מתוך האלבום"," דלף גם הוא בספטמבר 2012. השיר בוצע במקור על ידי הלהקה GoNorthToGoSouth, המורכבת מבן ווסט ומייקל בוסבי. במקור הם חשבו לתת את השיר לקלי קלרקסון או לדוטרי; אדם למברט הקליט גרסה לשיר, אך לדברי בוסבי, הוא "פשוט לא היה מתאים". בסופו של דבר הושמע השיר לפינק. גרסתה של פינק לשיר הושמעה לראשונה ברדיו ב-6 בספטמבר 2012.
Try היה אחד מבין חמשת קליפי המילים שהעלתה פינק ב-12 בספטמבר, יחד עם הרצועות "Slut Like You", "Just Give Me a Reason", "How Come You're Not Here", "Are We All We Are".
הממשל הפדראלי האמריקאי
Supreme Court of the United States
אוליבר סטארק
אוליבר סטארק (באנגלית: Oliver Stark; נולד ב-27 ביוני 1991) הוא שחקן קולנוע וטלוויזיה בריטי. הוא ידוע בעיקר בזכות תפקידו הראשי בתפקיד אוואן "באק" באקלי בסדרת הטלוויזיה "מוקד 911" של רשת פוקס ותפקידו כריידר בסדרה "אדמת הפקר".
ביוגרפיה.
סטארק נולד בלונדון, בריטניה. הוא הצעיר מבין שני אחים. הוא למד בבית הספר התיכון הנדון בצפון מערב לונדון אותו סיים ב-2009. לפני שהחל את הקריירה שחקן עבד במספר עבודות מזדמנות בין היתר כאיש מכירות מדלת לדלת, מנקה, מוכר משחקי מחשב, מוקדן טלפוני ויחצן של מועדון לילה.
סטארק הוא טבעוני.
קריירה.
תפקידו הראשון של סטארק היה בשנת 2011 כאשר לוהק לסרטו הקצר של דייוויד אלכסנדר "Follow". לאחר מכן, הופיע סטארק בכמה תפקידי אורח בסדרות טלוויזיה בריטיות כמו "לותר", "דרקולה" ו"נפגעים".